# Általános információk:

**Tanterv:** (szakok megnevezése ahol hirdetésre kerül: Építészmérnöki osztatlan Msc,

 Építész Msc, Építőművész Ma, )

**Tantárgy neve: Komplex tervezés 1.**

**Tantárgy kódja:** EPM310MNEM, EPM310MNMU

**Szemeszter:** 1.

**Kreditek száma:** 6

**A heti órák elosztása: 0**/8/0

**Értékelés:** félévközi jegy (f)

**Előfeltételek: nincs**

Tantárgy felelős: Dr. Veres Gábor, egyetemi docens

 Iroda: 7624 Magyarország, Pécs, Boszorkány u. 2. B-327

 E-mail: veres.gabor@mik.pte.hu

 munkahelyi telefon: +36 72 503650/23646

Oktatók: Dr. Veres Gábor, egyetemi docens

 Iroda: 7624 Magyarország, Pécs, Boszorkány u. 2. B-327, É81 BMDM

 E-mail: veres.gabor@mik.pte.hu

 munkahelyi telefon: +36 72 503650/23646

 Dr. Greg András, egyetemi adjunktus

 Iroda: 7624 Magyarország, Pécs, Boszorkány u. 2. B-327

 E-mail: greg.andras@mik.pte.hu

 munkahelyi telefon: +36 72 503650/23646

 Pelényi Margit, Ybl díjas építész, Óraadó

 Iroda: 7624 Magyarország, Pécs, Boszorkány u. 2. B-327

 E-mail: greg.andras@mik.pte.hu

 munkahelyi telefon: +36 72 503650/23646

 Udvardi Péter, mesteroktató

 Iroda: 7624 Magyarország, Pécs, Boszorkány u. 2. B-334

 E-mail: udvardi.peter@mik.pte.hu

 munkahelyi telefon: +36 72 503650/23646

## Tárgyleírás

A félév témája korunk aktuális társadalmi kérdéseit boncolgatja építészeti és urbanisztikai köntösben. Talán ezek közül a legfontosabb, hogy építészeti választ találjunk a már mindennapunkban is érezhető környezeti vészhelyzet mérséklésére. A hallgatók a félév során Pécs városi szövetbe illeszkedő, komplex területegységre tesznek beépítési javaslatot, valamint kidolgozzák beépítési- és építészeti léptékben a terület egyes központjait, a kapcsolt funkciókkal, és programalkotással.

## Oktatás célja

Az építészeti és városépítészeti tervezés módszerének, alapelveinek elméleti és gyakorlati elsajátítása. A hallgatók nagy hangsúlyt fektetnek az városépítészeti léptékű telepítésre, mindeközben vizsgálják a tömb, az épületek és környezete viszonyát. Az építészeti ábrázolás és modellezés technikai fejlesztése és a terv prezentálás gyakorlása.

## Tantárgy tartalma

A hallgatók a félév során előadásokon és gyakorlatokon vesznek részt.

Előadás:

A gyakorlati feladat elkészítését segítő elméleti blokkban urbanisztikai, városépítészeti, ökológiai ismereteket adunk át, valamint a városlépték építészei ábrázolásáról beszélünk.

Gyakorlat:

A félév teljesítéséhez a kiadott feladatokat két lépcsőben kell megoldaniuk, feldolgozniuk és megvédeniük. A féléves munka első felében város- és beépítési léptékkel, majd ezt követően akcióterületi és építészeti léptékkel foglalkoznak. A hallgatók önálló munka keretén belül sajátítják el a szükséges szakmai tudást.

A féléves feladat témájához szorosan kapcsolódik a Közlekedéstervezés kurzus.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

A tantárgy félévközi jeggyel zárul. Az aláírás megadása a 13. héten történik. A gyakorlati foglalkozásokon való igazolt jelenlét a tematikában rögzített aktuális munkarész bemutatásával történik! A gyakorlatvezetők jelenléti ívet/ konzultációs lapot vezetnek**, megjelent,** valamint **nem jelent meg/ nem készült** bejegyzéssel. A félév során a hallgató munkájáról két alkalommal számot ad vizuális prezentáció keretében a tantárgyat oktatók szakmai zsűrije előtt, ahol az elvégzett munka értékelése is megtörténik.

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti íven keresztül történik.

**Számonkérések**

*Félévközi jeggyel záruló tantárgy (PTE TVSz 40§(3))*

**évközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| ***1. Ciklus*** |  ***max 20 pont*** |  ***20 %*** |
| *1.1 telepítési makett* |  *max 10 pont* |  *10 %* |
| *1.2 beépítési és koncepció tablók* |  *max 10 pont* |  *10 %* |
| ***2. Ciklus:*** |  ***max 80 pont*** |  ***80 %*** |
|  *2.1 épületkerámia szakipari terv* |  *max 20 pont* |  *20 %* |
|  *2.2 Végleges makett* |  *max 10 pont* |  *10 %* |
|  *2.3 építészeti munkarészek tablói* |  *max 50 pont* |  *50 %* |

**Pótlási lehetőségek módja, típusa** (PTE TVSz 47§(4))

A javításra, ismétlésre és pótlásra vonatkozó különös szabályokat a TVSz általános szabályaival együttesen kell értelmezni és alkalmazni. A vizsgaidőszak első két hetében lehetséges a beadandók javítása és pótlása.

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Ezek teljesülésekor az aláírás megadásra kerül*

*-félévközi jegyes tárgynál osztályzásra kerül.*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik. Tehát lehet hogy minden kötelességét teljesítette és ezért kap aláírást, azonban a szakmai tartalom hiánya értékelhetetlensége következtében elégtelent szerez. Ha ez a szorgalmi időszak végén (15. hétig) történik, akkor a vizsgaidőszakban 1 alkalommal megpróbálhatja javítani az érdemjegyet.*

*15. hét órarendi időpont –félév zárása, vagy félévvégi javítás pótlás*

*-ha megfelelt akkor aláírás és félévközi jegy! (15.hét péntek 12.00-ig)*

*A félévközi jegy 5 fokozatú (1,2,3,4,5)*

*-ha nem felelt meg akkor NEPTUN rögzítés (15.hét péntek 12.00-ig) - aláírás megtagadva akkor->*

*-vagy ha aláírás van de elégtelen az osztályzat NEPTUN rögzítés(15.hét péntek 12.00-ig) akkor ->*

*16-17. hét vizsgaidőszak javítás pótlás – minden számonkérést 1x*

*-ha megfelelt akkor aláírás és félévközi jegy!*

*A félévközi jegy 5 fokozatú (1,2,3,4,5)*

*-ha megfelet és van aláírás, de a félévközi jegy elégtelen(1) akkor NEPTUN rögzítés a tárgyat a következő tanévben újra felveheti!*

*-ha nem felelt meg akkor aláírás megtagadva - NEPTUN rögzítés a tárgyat a következő tanévben újra felveheti!)*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Irodalom

Felsorolás fontossági sorrendben. (Neptunban: Oktatás/Tárgyak/Tárgy adatok/Tárgytematika/Irodalom rovat)

Kötelező irodalom és elérhatősége

[1.] Benkő M, Fonyódi M.: Glocal City

 [2.] Cságoly Ferenc: Középületek

Ajánlott irodalom és elérhetősége

[3.] TERC kiadó: Európai tájépítészet - European Landscape Architecture

 [4.] Kevin Lynch: The Image of the City

Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. csoportos és önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatóitól független szakemberek bevonásával

**Metodika és szempontrendszer:**

A hallgatók probléma feldolgozási módszere a valóságos tervezési folyamatot modellezi (komplex probléma szemlélet: telepítési léptékben: városépítészeti elemek, zöldterületek, épített elemek harmóniája, problémafeltárás, analízis; építészeti léptékben: funkció-szerkezet-forma párhuzamos vizsgálata), ugyanakkor leképezi az egyetemi szintű oktatás akadémiai jellegét is (kutató-elemző munka).

Cél a csapatmunka és a kommunikáció erősítése, az ebben rejlő előnyök (több szem többet lát) kiaknázása, különös tekintettel arra, hogy az egyén felelőssége (saját terv kell, hogy készüljön) ne változzon csapat-felelősségé.

*A féléves tervezési feladatok feldolgozása során a következő két fázison kell végig menniük a hallgatóknak a konzulensekkel együtt:*

***ciklus „1” – analízis és koncepcionális fázis***

*A szemeszter első felében, elméleti órákkal, előadásokkal támogatott gyakorlati órákon a hallgatók a városléptékű beépítést, zöldterületi típusait, és ezek térbeli kapcsolatrendszereit analizálják. Kísérleti tervezés, modellezés keretében korszerű városi szövetet konstruálnak, melynek tapasztalati konklúziója alapja lesz a konkrét tervezési koncepció kialakításának. A koncepcióterv fázis végére túl kell esni a környezeti adottságok analízisén (helyszín, térstrukturális viszonyok, mértékadó épített környezet, településsűrűség - beépítettség vizsgálat, lineáris tengelyrendszerek, zöldterületi viszonyok, parkolási adottságok.), a terület adottságok és fejlesztési lehetőségei értelmezésén a tömegképzésen, a fő irányok, főbb funkciócsoportok meghatározásán, alaprajzi elrendezésén. Be kell mutatni a tervezési irányelveket is, különböző ábrákon, rajzokon, munkaközi makett fotókon keresztül. Az alkotói és ökológiai gondolkodás folyamatának dokumentálása elengedhetetlen a sikeres kommunikációhoz.*

***ciklus „2” – tervezési fázis***

*A szemeszter második fele a terv kibontásának, konkretizálásának időszaka. A félév végére kikristályosodik az épület, ahol a térképzés szoros összefüggésben alakul a kültéri kapcsolatrendszerek felderítésével. M:1:500 léptékű rajzok, telepítést bemutató helyszínrajz, perspektivikus látványok és modell tartozik. Az egyes munkarészek elmaradása a feladat sikertelenségét hordozza magával, tehát nem kerül értékelésre, a feladat nem tekinthető befejezettnek. A feladat része az átdolgozott telepítési rajzok és makett bemutatása is, a fejlődés látványos és jól értelmezhető bemutatásával.*

*Minden fázist csapatszinten (hallgatók + a konzulensek) meg kell vitatni az óra keretében:*

* *közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése*
* *önálló tovább gondolása a feladatnak*
* *közös megbeszélés – az órán végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése”*

# Részletes tantárgyi program és követelmények

**Feladatok és követelményrendszerük**

***1. ciklus feladat formai és alaki minimum követelményei:***

*Beadandó:*

A féléves tervet tabló formában kell elkészíteni az I. kiállításon kiállítani (9. hét)

A tablókat gondosan kell elkészíteni, esztétikusnak és építészetileg kiforrottnak kell lenniük. A tablókat a kiadott formátum alapján készüljenek, a megadott fejléc és sablon használatával (45x100cm méretben). A tablókat nem kell kartonra felkasírozni, mágnesrögzítők segítségével állítjuk ki az É 81-es teremben, a fém polcrendszer használatával. A hiányzó, hiányos, és nem megfelelő feldolgozottságú munkarészeket a vizsgaidőszak első 2 hetében pótolni kell!

***Minimum tartalom:***

**A) Beépítési terv (**egyéni feladat- min.1 tabló) (9. hét)

* - Koncepció, analízis, sémaábrák, infógrafika, folyamatábra
* - Térképek, schwartz planok, városrészi helyszínrajzok
* - Fejlesztési terv (helyszínrajz, M 1:1000/ 2000 léptékben)
* - Fejlesztési térbeli ábra, látványtervek (a teljes fejlesztési terület ábrázolásával)

Igényesen és a léptéknek megfelelő kidolgozású helyszínrajzzal.

A mintagyűjteményben található példák alapján és minőségben

**B) Építészeti koncepció terv** (egyéni feladat- a meglévő és tervezett épületek átalakításáról és közvetlen környezetéről, min 1 tabló) (9. hét)

* - funkcionális sémaábrák
* -Vezér szint alaprajzok M:500 épülethszmosítás, meglévő épület
* -Vezér szint alaprajzok M:500 új épületszárnyak
* - terepmetszetek, tömegmetszetek M=1:500, 1:1000
* - tömegvázlatok, látványtervek
* - építészeti gondolatot, koncepciót bemutató egyéb
tanulmány ábrák, rajzok, víziók, skiccek

**C) Telepítési makett** (egyéni feladat, 7. hét)

* - A meglévő és tervezett épülettel és a környező épületekkel M :500

Igényesen és szemléletesen kidolgozott makett a környezet ábrázolásával.

 A mintagyűjteményben található példák alapján és minőségben

**2. ciklus feladat formai és alaki követelményei:**

Beadandó:

A féléves tervet tabló formában kell elkészíteni és az II. kiállításon kiállítani (13. hét). A kiállításon 3 tabló készüljön, egy tabló a beépítésii tervet, 2 tabló a terület építészeti terveit tartalmazza).

A tablókat gondosan kell elkészíteni, esztétikusnak és építészetileg kiforrottnak kell lenniük. A tablókat a kiadott formátum alapján készüljenek, a megadott fejléc és sablon használatával (70x100cm méretben). A tablókat nem kell kartonra felkasírozni, mágnesrögzítők segítségével állítjuk ki az É 81-es teremben, a fém polcrendszer használatával.

A II. kiállítás digitális anyagát a teams csoportban is fel kell tölteni a prezentáció összes képi és szöveges munkarész szerkeszthető digitális anyagának csatolásával (koncepció, rövid, tömör leírása, rajzos munkarészek, látványtervek, tablók) A hiányzó, hiányos, és nem megfelelő feldolgozottságú munkarészeket a vizsgaidőszak első 2 hetében pótolni kell!

**Tartalmi követelményei:**

**A) Végleges Beépítési terv** (egyéni feladat- 1 tabló)

* - Koncepció, analízis, sémaábrák, infógrafika, folyamatábra
* - Térképek, schwartz planok, városrészi helyszínrajzok
* - Fejlesztési terv (helyszínrajz, M 1:1000, M1:2000 léptékben)
* - Fejlesztési térbeli axonometrikus ábra, (a teljes fejlesztési terület ábrázolásával)

**B) Építészeti terv** (egyéni feladat- 2 tabló épület terveiről és közvetlen környezetérő) 13. hét

* - Borító kép: a beépítés hangulatát legjobban meghatározó,
igényesen kidolgozott látványkép. Ezt a kezdő tablón, nagy
 méretben, messziről is jól látható módon kell elhelyezni.
* - Koncepció, analízis, sémaábrák, infógrafika beépítési léptékben
* - Koncepció, analízis, sémaábrák, infógrafika épületléptékben
* - építészeti gondolatot, koncepciót bemutató egyéb
tanulmány ábrák, rajzok, víziók, skiccek
* - Helyszínrajz. A fejlesztési terv a telek és környezetének térépítészetével , és parkosításával(helyszínrajz, M 1:500 léptékben)
* - Alaprajzok teljes terület , M1:500 kidolgozottsági részletezettséggel
* - Alaprajzok, új épületszárny M1:200 kidolgozottsági részletezettséggel
* - Terepmetszet, Metszetek M1:200
* - A tervezett épület min 2 jellemző homlokzata, a csatlakozó utcakép ábrázolásával 1:200
* - Külső Látványtervek beépítési és építészeti léptékben is -madárperspektívában és emberi nézőpontból

Igényesen és a léptéknek megfelelő 1:100 kidolgozású műszaki rajzokkal

A mintagyűjteményben található példák alapján és minőségben

**C) Végleges makett** (egyéni feladat, 13. hét)

* - A tervezett épület makettja M 1:200

Igényesen és szemléletesen kidolgozott makett az épület homlokzatának megjelenítésével

A mintagyűjteményben található példák alapján és minőségben

**D) Épületkerámia szakipariterv** (egyéni feladat- 1 db tabló digitálisan feltöltve a Teams-re, 12. hét)

* -szerkezeti axometria a homlokzat vázrendszerének és az alkalmazott kerámia elemek feltüntetésével
* -1 db jellemző főfalmetszet, az alkalmazott anyagok és szerkezetek feltüntetésével, részletes megnevezésével és feliratozásával, rögzítő rendszerek ábrázolásával. M 1:20
* A főfalmetszethez tartozó homlokzati szakasz részletes szakipari terve, nézete. Az alkalmazott kerámia elemek egyedi, konszignáció szerű nézete az elemek felületképzésével és színhasználatnak feltüntetésével.

A mintagyűjteményben található példák alapján és minőségben

## Program heti bontásban

|  |
| --- |
| Előadás  |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. | Tematika ismertetés,  |  |  |  |
| 2. | Városépítészet (Veres Gábor) | Kiadott előadás anyag |  |  |
| 3. | Zsolnay Kulturális N.(Herczeg László)  | Tervbemutató |  |  |
| 4. | Urbanisztika (Udvardi Péter) | Kiadott előadás anyag |  |  |
| 5. | Városépítészet (Veres Gábor | Kiadott előadás anyag |  |  |
| 6. | Urbanisztika (Udvardi Péter) | Kiadott előadás anyag |  |  |
| 7. | Urbanisztika (Udvardi Péter) | Kiadott előadás anyag |  |  |
| 8. | Ünnepnap (10.23) | - |  |  |
| 9. | 1. Prezentáció, tervismertetés | - |  |  |
| 10. | Építészeti lépték (Veres Gábor) | Kiadott előadás anyag |  |  |
| 11. | Urbanisztika (Udvardi Péter) | Kiadott előadás anyag |  |  |
| 12. | Urbanisztika (Udvardi Péter) | Kiadott előadás anyag |  |  |
| 13. | aláírás megszerzése |  |  |  |
| V1. |  |  |  |  |
| V2.  | javítások pótlások leadása |  |  |  |

|  |
| --- |
| Gyakorlat |
| Okta-tási hét | **Téma** | **Kötelező irodalom, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. | helyszín bejárás, téma csoportos megbeszélés |  |  |  |
| 2. | Konzultáció téma csoportos megbeszélés |  | egyéni kutatás |  |
| 3. | Konzultáció |  |  |  |
| 4. | Konzultáció |  |  |  |
| 5. | Konzultáció |  |  |  |
| 6. | Konzultáció |  |  |  |
| 7. | Kritikus konzultáció, |  | Telepítési makett. | 10.16. 13.05 |
| 8. | Ünnepnap (10.23) |  |  |  |
| 9. | 1. Prezentáció, tervismertetés |  | 1. ciklus 1-2 tabló | 10.30 13.15 |
| 10. | Konzultáció |  |  |  |
| 11. | Konzultáció |  |  |  |
| 12. | Konzultáció |  | tervleadás(digitális) | 11.20 13.05 |
| 13. | aláírások Megszerzése |  | tervbemutatás | 11.27 13.05 |
| V1 |  |  |  |  |
| V2 | 2. Prezentáció- tervleadás kiállítás |  | 2. ciklus 1-3 tabló, makett | 12.05. 13.05 |



 ..……………………….

 tantárgyfelelős

Pécs, 2023.08.26.